**GUVERNUL ROMÂNIEI**

**HOTĂRÂRE**

**privind actualizarea valorii de inventar a bunurilor aflate în domeniul public al statului şi în administrarea Ministerului Economiei precum și a unităţilor aflate în subordinea și coordonarea acestuia**

Având în vedere prevederile art. 21 şi 22 din Ordonanţa Guvernului nr. 81/2003 privind reevaluarea şi amortizarea activelor fixe aflate în patrimoniul instituţiilor publice, aprobată prin Legea nr. 493/2003, cu modificările şi completările ulterioare, în temeiul art. 108 din Constituţia României, republicată și al art. 20 din Legea nr. 213/1998 privind bunurile proprietate publică, cu modificările şi completările ulterioare,

**Guvernul României adoptă prezenta hotărâre**

**Art.1** -  (1) Se aprobă actualizarea valorii de inventar a bunurilor aflate în domeniul public al statului şi în administrarea Ministerului Economiei precum și a unităţilor aflate în subordinea și coordonarea acestuia, având datele de identificare prevăzute în Anexa, care face parte integrantă din prezenta hotărâre, ca urmare a reevaluării conform Ordonanței Guvernului nr. 81/2003 privind reevaluarea şi amortizarea activelor fixe aflate în patrimoniul instituţiilor publice, aprobată prin Legea nr. 493/2003, cu modificările și completările ulterioare.

**Art. 2** - Ministerul Economiei, împreună cu Ministerul Finanţelor Publice, vor actualiza în mod corespunzător datele din evidenţa cantitativ-valorică şi vor efectua modificarea corespunzătoare a inventarului centralizat al bunurilor din domeniul public al statului, aprobat prin Hotărârea Guvernului nr. 1.705/2006 pentru aprobarea inventarului centralizat al bunurilor din domeniul public al statului, publicată în Monitorul Oficial al României, Partea I, nr. 1.020 şi 1.020 bis din 21 decembrie 2006, cu modificările şi completările ulterioare.

**PRIM – MINISTRU**

**[Sorin Mihai GRINDEANU](http://gov.ro/ro/guvernul/cabinetul-de-ministri/prim-ministru1483559443)**